Londýn 17. februára 2015 (HSP/RT/Foto:TASR/František Iván)
Jedným zo základných pravidiel správania sa na ceste je úcta k ostatným účastníkom cestnej premávky. Avšak v Londýne na toto pravidlo teraz zabudli: vedúci jednej z asociácií taxikárov prirovnal cyklistov k bojovníkom Islamského štátu, pretože podľa jeho názoru, vytvárajú množstvo nebezpečných situácií na ceste. Majitelia dvojkolesových dopravných prostriedkov nezaostali a pustili sa do taxikárov
V Londýne sa rozhorela konfrontácia medzi taxikármi a cyklistami.
Vedúci združenia licencovaných taxikárov Steve McNamara prirovnal cyklistov k teroristom islamského štátu. Potom na neho slovne zaútočila lobby cyklistov. McNamara trvá na tom, že sa správajú hlúpo a že sú jednou z hlavných príčin dopravných nehôd v Londýne.
"Pokiaľ ide o cyklistov, my sa tu stretávame so širokým spektrom ľudí : od celkom normálnych a rozumných, s ktorými sa môžete aj najesť a napiť, až po úplne šialených ba pomätených "schizo", povedal šéf Asociácie taxikárov. Niet divu, že táto charakteristika nebola po chuti početnej komunite fanúšikov ekologického druhu dopravy.
Podľa organizácie Transport for London, počet cyklistov v tomto roku v britskom hlavnom meste láme všetky rekordy. Počet bicyklov, ktoré sú k dispozícii na prenájom, presiahol 10 tisíc. Dokonca aj v daždivých dňoch je tento druh dopravy veľmi populárny.
"Väčšina cyklistov nenávidí taxikárov, to je isté. A ja tiež. Oni neustále brázdia ulice, jazdia vysokými rýchlosťami a tiež znečisťujú ovzdušie. A ešte je ich aj príliš veľa," hovorí cyklista Bruce Hayden. Podľa takým, ako je on, sú teroristami ciest naopak oni, taxikári.
"Jednoducho je neprimerané, aby prirovnávali cyklistov k bojovníkom. To skôr taxikári sa na nich podobajú" … no, a vojna slov pokračuje.
jf